钦定古今图书集成/明伦汇编/氏族典/第559卷 > 司马褧
## 钦定古今图书集成/明伦汇编/氏族典/第559卷 > 司马褧

按《梁书司马褧传》：“褧字元素，河内温人也。少传家业，
强力专精，手不释卷。其礼文所涉书略皆遍睹。初为
国子生，起家奉朝请，稍迁王府行参军。天监初，诏通
儒治五礼，有司举褧治嘉礼，除尚书祠部郎中。是时
创定礼乐，褧所议多见施行。除步兵校尉，兼中书通
事舍人。褧学尢，精于事数，国家吉凶礼皆取决焉。累”
迁正员郎，镇南谘议参军，迁尚书右丞、御史中丞。十
六年，出为宣毅南康王长史。褧虽居外官，有敕预《文
德》《武德》二殿长名，问讯不限日。十七年，迁明威将军、
晋安王长史。未几卒。